Ir-Regolament tal-Kummissjoni (KEE) Nru 1377/79
tat-2 ta’ Lulju 1979
li jemenda għat-tieni darba r-Regolament (KEE) Nru 3083/73 dwar il-komunikazzjoni ta’ informazzjoni meħtieġa għall-implimentazzjoni tar-Regolament (KEE) Nru 2358/71 dwar l-organizzazzjoni komuni tas-suq taż-żrieragħ
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 2358/71 tas-26 ta’ Ottubru 1971 dwar l-organiżazzjoni komuni tas-suq taż-żrieragħ [1], kif l-aħħar emendat bir-Regolament (KEE) Nru 234/79 [2], u b’mod partikolari l-Artikolu 9 tiegħu,
Billi r-Regolament tal-Kummissjoni (KEE) Nru 1119/79 [3] jistabbilixxi regoli dettaljati speċjali għall-applikazzjoni ta’ sistema ta’ liċenzji ta’ importazzjoni għall-qamħirrun ibridu;
Billi, sabiex din is-sistema tikseb tkun tista’ tikseb il-mira tagħha, il-Kummissjoni għandha jkollha għad-disposizzjoni tagħha ċ-ċifri ta’ importazzjoni mistennija; billi, għal dan l-iskop, għandha tiġi fornita b’ċerta nformazzjoni mill-Istati Membri;
Billi x-xorta ta’ din l-informazzjoni u d-dati finali għall-komunikazzjoni tagħha għandhom ikunu stabbiliti; billi r-Regolament tal-Kummissjoni (KEE) Nru 3083/73 [4], kif l-aħħar emendat bir-Regolament (KEE) Nru 685/79 [5], għandu jiġi supplimentat kif imiss;
Billi l-miżuri stabbiliti f’dan ir-Regolament huma skond l-opinjoni tal-Kumitat ta’ Ġestjoni għaż-Żrieragħ,
ADDOTTAT DAN IR-REGOLAMENT:
Artikolu 1
L-Anness tar-Regolament (KEE) Nru 3083/73 huwa għalhekk mibdul bl-Anness ta’ dan.
Artikolu 2
Dan ir-Regolament jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika b’effett mill-1 ta’ Lulju 1979.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel,fit-2 ta’ Lulju 1979.